ডায়মন্ড হারবার থেকে উদ্ধার কোটি টাকার গাজা

দক্ষিণ ২৪ পরগনা: ফের উদ্ধার গাজা! এবার কোটি কোটি টাকার গাজা উদ্ধার করল ডায়মন্ড হারবার পুলিশ প্রশাসন। জানা যাচ্ছে, দক্ষিন ২৪ পরগনার মগরাহাট থানার মগুর পুকুর আমড়াতলা এলাকা থেকে ট্রাগ বোঝাই গাঁজার প্যাকেট উদ্ধার হয়।

গোপন সূত্রে খবর পেয়ে, ডায়মন্ড হারবার অ্যাডিশনাল এসপি মিথুন কুমার দে মগরাহাট থানার ওসির নেতৃত্বে এই ট্রাক বোঝাই গাঁজা উদ্ধার করে।

আরও পড়ুন: রেল লাইনে বসে স্কুল পড়ুয়ারা, শিয়ালদহ দক্ষিণ শাখায় কী অবস্থা?

জানা যায়, ভিনরাজ্য থেকে এই রাজ্যে গাঁজা পাচার করার চেষ্টা করা হচ্ছিল। আর সেই খবর পেয়েই ঘটনাস্থলে উপস্থিত হয় বিশাল পুলিশ বাহিনী। সেই খবর আগে থেকেই ছিল মগরাহাট থানার পুলিশের কাছে। ঘটনাস্থলে উপস্থিত হয় বিশাল পুলিশ বাহিনী। উপস্থিত হন অ্যাডিশনাল এসপি মিথুন কুমার দে। এরপর ট্রাকটিকে আটকানো হয় মাগুর পুকুরের কাছে। ট্রাকের পিছনের অংশ খুলতেই চক্ষু চরক গাছ! দেখা যায় থরে থরে দাড়া করানো আছে প্লাস্টিকের মাছের পেটি। আর তা থেকে দুর্গন্ধ বের হয়। প্রথমে ভাবা হয়েছিল মাছের পেটি, এরপর সমস্ত ওই মাছের ক্যারেট নিচে নামানোর পর দেখা মিলল আলাদা একটি বাক্স। প্যাকেটগুলো খুলতেই উদ্ধার হয় প্রায় ২০০ প্যাকেট গাঁজা।

ইতিমধ্যেই পুলিশ প্রশাসনের পক্ষ থেকে শুরু হয়েছে ঘটনার পুঙ্খানুপুঙ্খ তদন্ত। তবে ডায়মন্ড হারবার পুলিশ জেলার অ্যাডিশনাল এসপির দাবি এর আগে এত গাজা উদ্ধার হয়নি। এই প্রথম ট্রাক ভর্তি গাঁজা প্যাকেট পাচার হওয়া নড়েচড়ে বসে প্রশাসন।

দেখুন অন্য খবর